****

**แผนการจัดการเรียนรู้ที่ ๒**

**หน่วยการเรียนรู้ที่ ๒ ชนิดและหน้าที่ของคำในภาษาไทย เรื่อง ชนิดและหน้าที่ของคำ**

**วิชาหลักภาษาไทย ท๓๓๒๐๕ กลุ่มสาระการเรียนรู้ภาษาไทย**

**ชั้นมัธยมศึกษาปีที่ ๖ ภาคเรียนที่ ๑ ปีการศึกษา ๒๕๖๑ เวลาเรียน ๖ คาบ**

**ผู้สอน นางสาวมธุมิส สมานทรัพย์**

**ผลการเรียนรู้ที่คาดหวัง**

 เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลัง ของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ วิเคราะห์ชนิดและหน้าที่ของคำในประโยค

**จุดประสงค์การเรียนรู้**

 ๑. อธิบายชนิดและหน้าที่ของคำในประโยคได้

 ๒. สามารถแยกชนิดและหน้าที่ของคำในประโยค

**สาระสำคัญ**

ชนิดและหน้าที่ของคำ

**สาระการเรียนรู้**

 ๑. ชนิดของคำทั้ง ๗ ชนิด

 - คำนาม - คำสรรพนาม

 - คำกริยา - คำสันธาน

 - คำบุพบท - คำวิเศษณ์

 - คำอุทาน

**สมรรถนะสำคัญ**

 ๑. ความสามารถในการสื่อสาร

 ๒. ความสามารถในการคิด

 - ทักษะการคิดวิเคราะห์

 - ทักษะการคิดสร้างสรรค์

 ๓. ความสามารถในการใช้ทักษะชีวิต

 - กระบวนการปฏิบัติ

 - กระบวนการทำงานกลุ่ม

**กิจกรรมการเรียนรู้**

**ชั่วโมงที่ ๑ – ๒**

กิจกรรมนำเข้าสู่บทเรียน

 ๑. ครูแจ้งจุดประสงค์การเรียนรู้ให้นักเรียนทราบ

๒. ครูอธิบายเรื่อง ชนิดของคำ ว่ามีทั้งหมด ๗ ชนิด และอธิบายว่าคำใดบ้างที่จัดว่าเป็นคำชนิดนั้นๆ

กิจกรรมพัฒนาผู้เรียน

 ๓. ครูยกตัวอย่างชนิดของคำแต่ละชนิด จากนั้นครูให้นักเรียนแต่ละคนยกตัวอย่างคำแต่ละชนิด ได้แก่ คำนาม คำสรรพนาม คำกริยา คำสันธาน คำวิเศษณ์ คำบุพบท และคำอุทาน ตามลำดับ โดยคำที่นักเรียนยกตัวอย่างมานั้นห้ามซ้ำกัน จากนั้นครูสรุปเรื่อง ชนิดของคำ

 ๔. เมื่อครูอธิบายและยกตัวอย่างจบ ครูเรียกนักเรียนแต่ละคนเพื่อตรวจสอบความเข้าใจโดยยกตัวอย่างประโยคและถามว่าเป็นคำชนิดใด นักเรียนช่วยกันอภิปรายเกี่ยวกับชนิดของคำ

 ๕. ให้นักเรียนทำใบงานที่ ๑.๑ เรื่อง จับกลุ่มชนิดของคำ เมื่อทำเสร็จครูถามนักเรียนเกี่ยวกับชนิดของคำว่ามีคำใดบ้างที่อยู่ในชนิดของคำนั้น

 ๖. ครูอธิบายชนิดของคำว่าทำหน้าที่ใดในประโยคบ้าง แล้วยกตัวอย่างประโยคเพื่อให้นักเรียนเข้าใจมากยิ่งขึ้น

กิจกรรมรวบยอด

 ๗. ครูมอบหมายให้นักเรียนรวบรวมคำแต่ละชนิดที่นักเรียนใช้ในชีวิตประจำวัน ชนิดละ ๓ คำ เพื่อใช้ในการเรียนชั่วโมงต่อไป

**ชั่วโมงที่ ๓-๔**

กิจกรรมนำเข้าสู่บทเรียน

 ๑. ให้นักเรียนเขียนคำที่นักเรียนรวบรวมมาลงในกระดาษที่ครูแจกให้ แล้วนักเรียนพับกระดาษใส่กล่องเพื่อทำกิจกรรมต่อไป

กิจกรรมพัฒนาผู้เรียน

 ๒. นักเรียนแบ่งกลุ่ม กลุ่มละ ๕ คน ตามความสมัครใจ เพื่อทำกิจกรรม ครูจับคำที่อยู่ในกล่องและให้นักเรียนแต่ละกลุ่มแข่งกันตอบว่า เป็นคำชนิดใด กลุ่มใดได้คะแนนสูงสุดเป็นผู้ชนะ

 ๓. ครูควรจะเฉลยให้นักเรียนเข้าใจถึงคำแต่ละคำด้วยว่า เหตุใดจึงเป็นชนิดนั้น เพื่อให้นักเรียนเข้าใจมากยิ่งขึ้น

 ๔. ครูทบทวนเรื่อง ชนิดของคำ อีกครั้งเพื่อจะได้เรียนหน้าที่ของคำซึ่งได้อธิบายไปแล้วในชั่วโมงแรก เพราะคำแต่ละชนิดต่างทำหน้าที่ต่างกันในประโยค ซึ่งทั้งสองเรื่องนี้สัมพันธ์กัน

 ๕. ให้นักเรียนยกตัวอย่างคำที่ตนเองได้รวบรวมมา แล้วครูสอบถามว่า คำชนิดนั้นทำหน้าที่ใดในประโยค

กิจกรรมรวบยอด

 ๖. นักเรียนแบ่งกลุ่ม กลุ่มละ ๕ คน ตามความสมัครใจ แล้วให้แต่ละกลุ่มระดมความคิดชนิดของคำแต่ละชนิดพร้อมทั้งบอกหน้าที่ของคำชนิดละ ๑๐ คำ เพื่อแลกเปลี่ยนความคิดและครูจะได้ตรวจสอบความเข้าใจเรื่อง ชนิดและหน้าที่ของคำในประโยค เพื่อจะได้เรียนในชั่วโมงต่อไปได้ถูกต้อง โดยครูให้นักเรียนลองนำเหล่านั้นมาลำดับเป็นประโยค

ชั่วโมงที่ ๕-๖

กิจกรรมนำเข้าสู่บทเรียน

 ๑. ครูและนักเรียนร่วมกันสรุปเรื่อง ชนิดและหน้าที่ของคำ อีกครั้ง เพื่อเป็นการทบทวน

กิจกรรมพัฒนาผู้เรียน

 ๒. ให้นักเรียนแต่ละคนยกตัวอย่างคำ ห้ามซ้ำกับที่คิดมาเมื่อชั่วโมงที่แล้ว เมื่อนักเรียนยกตัวอย่างคำเพื่อนในชั้นเรียนร่วมกันตอบว่า เป็นคำชนิดใด และน่าจะมีหน้าที่ใดในประโยคบ้าง เพราะคำบางชนิดในภาษาไทยสามารถทำได้หลายหน้าที่ขึ้นอยู่กับบริบทและความหมายของคำ ครูควรจะอธิบายเรื่องนี้ให้นักเรียนเข้าใจ

 ๓. ครูอธิบายเรื่องวลีแทรกในเนื้อหาด้วยเพราะการนำคำหลายคำมาเรียงต่อกันอาจจะทำให้คำนั้นๆ กลายเป็นเพียงกลุ่มคำไม่ใช่เป็นประโยค

 ๔. ครูอธิบายให้นักเรียนเข้าใจถึงโครงสร้างของประโยคที่ประกอบด้วย ประธาน (ส่วนขยาย) +คำกริยา (ส่วนขยาย) + กรรม (ส่วนขยาย) ในเบื้องต้น เพื่อให้นักเรียนเข้าใจถึงโครงสร้างซึ่งจะสัมพันธ์กับหน้าที่ของคำในประโยคด้วย

 ๕. ครูอธิบายเรื่อง ชนิดของประโยค ว่ามี ๓ ชนิด คือ ประโยคความเดียว ประโยคความรวม และประโยคความซ้อน เพราะชนิดของคำและหน้าที่ของคำในประโยคจะอยู่ได้ทั้งในประโยคความรวมหรือประโยคความซ้อนก็ได้

 ๖. ให้นักเรียนลองยกตัวอย่างประโยคสั้นๆ ไม่ต้องมีความซับซ้อนมาก โดยเริ่มจากประโยคความเดียวจากนั้นให้นักเรียนลองตอบว่า คำที่ประกอบเป็นประโยคนั้นเป็นคำชนิดใดและทำหน้าที่ใดในประโยค

 ๗. ให้นักเรียนลองนำคำที่นักเรียนคิดมาประกอบเป็นประโยค

กิจกรรมรวบยอด

 **๘. ครูควรตรวจสอบความเข้าใจและการเรียงลำดับคำในประโยค**

**สื่อการเรียนรู้/แหล่งการเรียนรู้**

 ๑. หนังสือเรียน ภาษาไทย : หลักภาษาและการใช้ภาษาเพื่อการสื่อสาร ม.๖

 ๒. หนังสือค้นคว้าเพิ่มเติม

 ๑) นววรรณ พันธุเมธา. ไวยากรณ์ไทย. พิมพ์ครั้งที่ ๓. กรุงเทพฯ: โครงการเผยแพร่ผลงานทางวิชาการ คณะอักษรศาสตร์ จุฬาลงกรณ์มหาวิทยาลัย, ๒๕๔๙.

 ๒) สถาบันภาษาไทย. หนังสือชุดอุเทศภาษาไทย ชุด บรรทัดฐานภาษาไทย เล่ม ๓ : ชนิดของคำ วลี ประโยคและสัมพันธสาร. กรุงเทพฯ : สถาบันภาษาไทย กรมวิชาการ กระทรวงศึกษาธิการ, ๒๕๕๒.

 ๓) มหาวิทยาลัยสุโขทัยธรรมาธิราช. เอกสารประกอบการสอนชุดวิชาภาษาไทย ๓ หน่วยที่ ๙-๑๕. พิมพ์ครั้งที่ ๗. นนทบุรี : สำนักพิมพ์มหาวิทยาลัยสุโขทัยธรรมาธิราช, ๒๕๓๙.

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ****เสียงในภาษาไทย ประกอบด้วย หน่วยเสียงสระ หน่วยเสียงพยัญชนะ และหน่วยเสียงวรรณยุกต์** | ใบกิจกรรมเสียงในภาษาไทย | แบบประเมินใบกิจกรรมเสียงในภาษาไทย | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ผลการเรียนรู้ที่คาดหวัง** ลักษณะของเสียงในภาษาไทย ประกอบด้วย เสียงสระ เสียงพยัญชนะ และเสียงวรรณยุกต์ คำแต่ละคำจะประกอบด้วยเสียงทั้งสามชนิด ซึ่งเสียงนี้ทำให้แยกความหมายของคำได้ การออกเสียงภาษาไทยจึงควรออกเสียงให้ถูกต้องและชัดเจน เพื่อให้การสื่อสารสามารถสื่อความได้เข้าใจถูกต้องตรงกัน อธิบายลักษณะของเสียงในภาษาไทย | ใบกิจกรรมเสียงในภาษาไทย | แบบประเมินใบกิจกรรมเสียงในภาษาไทย | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะสำคัญ**ความสามารถในการสื่อสารความสามารถในการคิด | ใบกิจกรรมเสียงในภาษาไทย | แบบประเมินสมรรถนะสำคัญของผู้เรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |

ลงชื่อ.......................................................ผู้สอน

 (อาจารย์มธุมิส สมานทรัพย์)

**บันทึกหลังการสอน**

**๑. ผลการสอน**

.............................................................................................................................................................................. .............................................................................................................................................................................. .............................................................................................................................................................................. .............................................................................................................................................................................. ..............................................................................................................................................................................

**๒. ปัญหาและอุปสรรค**

.............................................................................................................................................................................. .............................................................................................................................................................................. ..............................................................................................................................................................................

**๓. ข้อเสนอแนะ**

.............................................................................................................................................................................. .............................................................................................................................................................................. ..............................................................................................................................................................................

 ลงชื่อ......................................................ผู้สอน

(อาจารย์มธุมิส สมานทรัพย์)

**ความเห็นของหัวหน้ากลุ่มสาระการเรียนรู้วิชาภาษาไทย**

.............................................................................................................................................................................. ..............................................................................................................................................................................

 ลงชื่อ................................................................

 (อาจารย์ภาคภูมิ คล้ายทอง)

 หัวหน้ากลุ่มสาระการเรียนรู้วิชาภาษาไทย

**ความเห็นของรองผู้อำนวยการโรงเรียนฝ่ายวิชาการ**

.............................................................................................................................................................................. ..............................................................................................................................................................................

ลงชื่อ................................................................

 (อาจารย์ ดร. สุดารัตน์ ศรีมา )

 รองผู้อำนวยการฝ่ายวิชาการ